ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**Nr. 31720/16.05.2025**

 ***PROIECT***

 **HOTĂRÂREA NR.** ............................

privind darea în administrare către Poliția Locală Satu Mare a unor spații în suprafață de 181,3 mp din imobilul situat în Municipiul Satu Mare,

str.Petőfi Sándor nr.47

 Consiliul Local al Municipiului Satu Mare,

 Având în vedere solicitarea Poliției Locale Satu Mare nr.2202/15.05.2025, înregistrată la Primăria Municipiului Satu Mare sub nr. 31576/15.05.2025,

 Analizând proiectul de hotărâre înregistrat sub nr. .............................., referatul de aprobare al inițiatorului înregistrat sub nr. 31722/16.05.2025, raportul de specialitate al Direcției Patrimoniu-Serviciului Patrimoniu Concesionări Închirieri, înregistrat sub nr. 31724/16.05.2025, raportul de specialitate al Serviciului Juridic înregistrat sub nr. 32654/21.05.2025 și avizele comisiilor de specialitate ale Consiliului Local Satu Mare,

 Luând în considerare prevederile:

* HG nr. 386/12.05.2000 privind transmiterea unei părți dintr-un imobil, proprietate publică a Statului Român, din administrarea Ministerului Apărării Naționale în administrarea Consiliului Local al Municipiului Satu Mare,
* Hotărârea Consiliului Local Satu Mare nr.11/2011 privind înființarea și funcționarea Poliției Locale a Municipiului Satu Mare,
* art. 551 pct.7, art. 554, art.858, art.866- art.870 din Codul civil,
* ale art.108 lit. (a), art.286, art. 297 alin. (1) lit. a) art. 299 - art. 300, din Codul Administrativ aprobat prin O.U.G. nr. 57/2019, cu modificările și completările ulterioare,
* ale art. 20 alin. (1) lit. e) din Legea nr.273/2006 privind finanțele publice locale, cu modificările și completările ulterioare,

 Ținând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

 În temeiul prevederilor art.87 alin. (5), art. 129 alin. (2) lit. c) coroborat cu alin. (6) lit. a), art. 139 alin. (3) lit. g), art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

 Adoptă prezenta,

 **H O T Ă R Â R E:**

 **Art.1.**Se aprobă darea în administrarea Poliției Locale Satu Mare pe o perioadă de 10 ani, a unor spații în suprafață totală de 181,3 mp din imobilul situat în Municipiul Satu Mare str. Petőfi Sándor nr.47, edificat pe terenul înscris în CF nr. 175344 Satu Mare, nr. top 1592/12 Satu Mare având număr de inventar 103022.4 și valoare de inventar 216.056,08 lei, cu destinația de sediu și în vederea desfășurării activității, conform Anexei care face parte integrantă din prezenta hotărâre.

 **Art.2.** Darea în administrare se face pe bază de Protocol, încheiat în termen de 15 zile calendaristice de la data intrării în vigoare a prezentei, protocol ce va constitui Anexă la contractul de administrare.

  **Art.3.** Poliția Locală Satu Mare va avea următoarele obligații, după caz:

1. Să folosească şi să dispună de spațiile date în administrare în condiţiile stabilite de lege şi, dacă este cazul, de actul de constituire;
2. să asigurare paza, protecţia şi conservarea bunurilor, ca un bun proprietar, şi suportarea tuturor cheltuielilor necesare unei bune funcţionări;
3. să efectueze formalităţile necesare cu privire la închiriere, în limitele actului de dare în administrare şi cu respectarea legislaţiei aplicabile;
4. să culeagă fructele bunului;
5. să efectueze lucrări de investiţii asupra bunului, în condiţiile actului de dare în administrare şi a legislaţiei în materia achiziţiilor publice;
6. să suporte toate cheltuielile necesare pentru aducerea bunului la starea corespunzătoare de folosinţă, în cazul degradării acestuia, ca urmare a utilizării necorespunzătoare sau a neasigurării pazei;
7. să acorde dreptul de servitute, în condiţiile legii;
8. să obţină avizele pentru planul urbanistic zonal fără schimbarea uzului şi interesului public şi destinaţiei bunului;
9. să obţină avizul pentru lucrări de îmbunătăţire şi menţinere a caracteristicilor tehnice ale bunului;
10. să reevalueze bunul, în condiţiile legii;
11. semnarea procesului-verbal de vecinătate, fără schimbarea regimului juridic al bunului;
12. semnarea acordului de avizare a documentaţiei de carte funciară pentru obţinerea certificatului de atestare a edificării construcţiilor;

 **Art.4.**Se dispune O.C.P.I. Satu Mare întabularea în evidențele de carte funciară a celor aprobate la art.1.

 **Art.5.**Cu ducerea la îndeplinire a prezentei hotărâri se încredințează Primarul Municipiului Satu Mare și Direcția Patrimoniu - Serviciul Patrimoniu, Concesionări, Închirieri.

 **Art.6.**Prezenta hotărâre se comunică, prin intermediul Secretarului general al municipiului Satu Mare, în termenul prevăzut de lege, Primarului municipiului Satu Mare, Instituției Prefectului județul Satu Mare, Direcției Patrimoniu-Serviciului Patrimoniu, Concesionări, Închirieri și Poliției Locale Satu Mare.

 **Inițiator PROIECT,**

 **PRIMAR**

 **Kereskényi Gábor**

 **AVIZAT Secretar general,**

 Mihaela Maria Racolța

 Red/Tehn

Munich Diana/2 ex